
# Рифкать Имаев: «Канәгатьмен»

(ШИГЫРЬ)

Куганым юк мал артыннан,

Байлыкка күзем сукыр.

Ач та түгел, ялангач та,

Яшим, Аллага шөкер.

Баш очымда кояш көлә,

Йөргән юк янып-көеп.

Яшәп яткан көнем җирдә,

Тормышның ямен тоеп.

Минем җанда – үзгә кояш,

Шигырьләрем – байлыгым.

Кемдер алтын-көмеш җыя,

Ә мин шигырь сайлыймын.

Саулык булсын, шунсы мөһим,

Байлыкка китмәс исем.

Башкалардан ким-хур түгел,

Тормыш, Аллага шөкер.



Следите за самым важным и интересным в Telegram-каналеТатмедиа

## Нет комментариев
Рифкать Имаев: «Канәгатьмен»